ཏེ་ནམ་མཁའ་ལ་ལྟ་སྟངས་ཡུན་རིང་དུ་མཛད།
ཉི་མ་ཕྱི་གྲོ་
〈 དྲོ་ཟད་པའི་དུས་ལ་བབས་པའི་ཚེ། རྟག་འཛིན་ཅན་གྱི་གདུལ་བྱ་རྣམས་
ཡང་དག་པའི་ལམ་ལ་བསྐུལ་བའི་ཕྱིར་སྤྲུལ་པའི་དལ་བསྡུས་ཏེ། ཞིང་ཁམས་
གཞན་དུ་བདེ་བར་གཤེགས། དགུང་ལོ་བརྒྱད་ཅུ་རྩ་བཞི་པའོ། །
དེ་ནས་ཚེས་བཅུ་ལ་གདུང་བཞུས་པའི་ཚེ་དེར་འཚོགས་པ་རྣམས་ཀྱི་སྣང་
བ་ལ་ཉི་མ་སྔ་བས་ཉིས་འགྱུར་སུམ་འགྱུར་གྱིས་རིང་བ་དང་། ལ་ལ་ཉི་མ་བདུན་
དང་བརྒྱད་དང་ བཅུ་ གསུམ་ལ་ སོགས་ཉི་མའི་ཚོགས་འདུ་ཞིང་དགྱེས་པར་
མཐོང་བ་དང་། ཉི་མའི་འོད་ཟེར་རྨ་བྱའི་གདུགས་དང་འདྲ་བ་དང་། དཔའ་
བོ་དང་དཔའ་མོ་རུས་པའི་རྒྱན་ཅན་གྱིས་ནམ་མཁའི་ཁམས་གང་བ་དང་། ཁ་
དོག་སྣ་ ཚོགས་ པའི་ མེ་ ཏོག་ གི་ཆར་རྒྱུན་མི་ཆད་པ་དང་། གདུང་ཁང་ གི་
གདུགས་ཀྱི་སྟེང་ན་རིན་པོ་ཆེ་དང་འཇའ་ཚོན་གྱི་གདུགས་བརྩེ་མང་པོ་སྣང་བ་
དང་། ངོས་བཟུང་མེད་པའི་སྒྲ་སྙན་སྣ་ཚོགས་གྲགས་པ་དང་། དུ་བ་འཇའ་
ཚོན་དུ་གྱུར་པའི་ནང་ན་བླ་མ་དངོས་སུ་བཞུགས་པར་མཐོང་བ་དང་། རི་
དྭགས་རྣམས་འདུས་ན་〈ནས་》གདུང་ཁང་ལ་བསྐོར་བ་བྱེད་པ་དང་། ནམ་
མཁའ་ལ་བྱའི་ཚོགས་མང་པོས་བསྐོར་བ་བྱེད་ཅིང་སྒྲ་སྙན་པོ་འབྱིན་པ་དང་།
སྔར་དགེ་སྦྱོར་མེད་པ་རྣམས་ལ་དགེ་སྦྱོར་སྐྱེས་པ་དང་། དགེ་སྦྱོར་ཡོད་པ་
རྣམས་ཀྱིས་ གེགས་ ཐོན་ པ་ དང༌། ཏིང་ངེ་འཛིན་བསམ་གྱིས་མི་ཁྱབ་པ་ལ་
སོགས་པ་ངོ་མཚར་བརྗོད་ཀྱིས་མི་ལང་བ་བྱུང་ངོ་། །དེ་ནས་སྤུར་ཁང་ཞལ་ཕྱེ་
བའི་ཚེ། སེམས་ཅན་ལ་བརྩེ་བའི་ཐུགས་དང་། ཟབ་མོའི་ཆོས་སྟོན་ པའི་
ལྗགས་དང༌། བྱང་ཆུབ་ཀྱི་སེམས་བརྟན་པའི་རིང་བསྲེལ་ཁ་དོག་དཀར་པོ་ཤས་
556

ཆེ་བ་དང་། བསྐྱེད་པའི་རིམ་པ་ལས་བརྟེན་པས་ས་བོན་ཕྱག་མཚན་ལྷ་སྐུ་ལ་
སོགས་པ་བསམ་གྱིས་མི་ཁྱབ་པ་བྱོན། གདུལ་བྱ་ཐམས་ཅད་ཡང་དག་པའི་ལམ་
ལ་ངེས་པའི་ཤེས་པ་བརྟན་པོ་མཛད་དོ། །དེ་ནས་དགེ་འདུན་ལ་ལ་ཞིག་མཚུར་
ཕུ་དགོན་པ་ཟིན་པར་དཀའ་ཞིང་། ཅ་ར་ཡུལ་གྱི་སྙིང་པོ་ཡིན་པས་དེར་དགོན་
པ་སྤོ་བར་ཁ་འཆམ། གདུང་རྟེན་དང་སྐུ་འབུམ་ཡང་དེར་བཞེངས་པར་བྱས།
མཆོད་ཁང་གི་རྨང་བཏིང་ངོ་། །སློབ་དཔོན་ཤེས་ཀྱི་གསུང་གིས་མཚུར་ཕུའི་
དགོན་པ་འདི་ཆོས་རྗེ་རིན་པོ་ཆེ་ཀམ་པོ་གནས་ནང་ནས་འདིར་ཐུགས་གཏད་དེ་
བྱོན། ཚོགས་པ་དཔག་དུ་མེད་པ་ཡང་འདུས། ཞལ་ཆེམས་སུ་ཡང་ཕོགས།
སྐུ་ཡང་འདིར་གཤེགས། གདུང་ཡང་འདིར་བཞུ། ཐུགས་དམ་གྱི་ལྷ་མང་པོའི་
ཞལ་འདིར་གཟིགས། དབང་རབ་ གནས་མང་ པོ་ ཡང་མཛད་དེ་བྱིན་ གྱིས་
བརླབས་པའི་ས་གཞི་ཕུལ་དུ་ཕྱུང་བ་འདི་ལྟ་བུ་བཞག་ནས་གར་འགྲོ་གསུངས་ཏེ།
སློབ་དཔོན་གསུམ་གྱིས་དམ་བཅའ་མཛད་ནས་སྐུ་གདུང་བཞུ་བར་སྤྱན་དྲངས་
པའི་འོ་མ་དང་། དྲི་བཟང་གདུང་ཐལ་རྣམས་ལ་རྒྱུ་བྱས་པའི་ཆོས་རྗེའི་སྐུ་ཚད་
བཞེངས། ནང་དུ་སངས་རྒྱས་ཀྱི་བརྟེན་རིང་བསྲེལ་དང་། རྗེ་རིན་པོ་ཆེ་ཉིད་
ལ་སོགས་པ་བཀའ་རྒྱུད་གོང་མ་རྣམས་ཀྱི་གདུང་རིང་བསྲེལ། དབུ་སྐྲ་ཕྱག་
ཞབས་ཀྱི་སེན་མོ་ན་བཟའ་རྣམས་བཞུགས་ཏེ་ཕྱི་རབས་པ་རྣམས་ཀྱི་མོས་པའི་
རྟེན་དུ་རྗེ་ཉིད་ཀྱི་གཟིམ་མལ་དུ་བཞུགས་སོ། །ཡང་སྐུ་འབུམ་གཅིག་བཞེངས་
དགོས་པ་
་པ་ལས་སྤྱིར་འཛམ་བུའི་གླིང་ན་ངོ་མཚར་ཆེ་བའི་རྟེན། རྒྱ་གར་ལྷོ་
ཕྱོགས་ན་ཆོས་ཀྱི་སྐུའི་རྟེན་དང་དཔལ་ལྡན་འབྲས་བུས་ཕུང་། རེག་པའི་རྣ་
བའི་གདུགས་ཅན། ལྷ་ཆེན་པོ་བཞིས་ཡོན་བདག་བྱས་ཤིང་སྤྲུལ་པའི་ལྷ་བཟོས་
མཛད་པ་དང་གཅིག ཕྱིའི་རྒྱ་མཚོ་ན་ལོངས་སྐུའི་རྟེན་དཔལ་ལྡན་རྣམ་པར་
557

སྣང་མཛད་གངས་ཅན་མཚོའི་རྒྱུ་རིན་པོ་ཆེ་ལྔ་ལ་བྱས་ཤིང་སྨིན་མཚམས་ན་རིན་
པོ་ཆེ་ཆུ་ཤེལ་གྱི་འཕྲ་ཡོད་པ་ཡོན་བདག་ར་ཧུ་ལས་བྱས་ཤིང་། སྤྲུལ་པའི་ལྷ་བཟོ་
བི་ཤོ་ཀརྨས་བཞེངས་པ་དང་གཉིས། རྡོ་རྗེ་གདན་ན་སྤྲུལ་སྐུའི་རྟེན་མ་ཧཱ་བོ་
པའི་སྐུ་ཚད། སྤྱན་རིན་པོ་ཆེ་ལས་བྱས་པའི་བྲམ་ཟེ་སྤུན་གསུམ་ཡོད་པའི་ཐ་
དྷིའི་རྟེན་ཙནྡན་གྷོར་ཤི་ཤའི་འདེ་གུ་ལས་གྲུབ་པ་སངས་རྒྱས་དགུང་ལོ་སོ་བརྒྱད་
ཆུང་གིས་ཡོན་བདག་བྱས་ཏེ་སྤྲུལ་པའི་ལྷ་བཟོ་བི་ ཤོ་ཀརྨས་བཞེངས་པ་དང་
གསུམ་ཡོད་པ་ལས། མཆོད་རྟེན་གྱི་བཀོད་པ་རྒྱ་གར་ཤར་ཕྱོགས་ཀྱི་བཟོ་བོས་
པཎྜི་ཏ་གཅིག་གི་ཐུགས་དམ་དུ་བཞེངས་ཏེ། ཕྱིས་བོད་དུ་དྲངས་པ་དང་ལྟ་
གླན་ གྱིས་ བཞེངས་ པའི་ གཙུག་ལག་ཁང་དུ་བཞུགས། དེ་ལ་དཔེ་བྱས་ ཏེ་
བཞེངས་སོ། །ཞེས་བསྒྲོས་ནས་ཐང་ཀའི་དཔེ་བླངས། རྣམ་པར་བའི་སློབ་མ་
རྒྱ་གར་དུ་ལན་གཅིག་ཕྱིན་པའི་བལ་པོ་ལོཙྪ་བ་ལ་མཆོད་རྟེན་གྱི་དཀར་ཞལ་
དང་ཆ་ཚད་བསླབས་ནས་སྔར་རིན་པོ་ཆེ་ཉིད་ཀྱི་གསུང་གིས་ཡང་དགོན་གྱི་རྒྱབ་
འདིར། དཔལ་ལྡན་འབྲས་སྤུངས་ཀྱི་མཆོད་རྟེན་གཅིག་བཞེངས་པ་ལ་བསྐོར་
བ་བྱའོ་ཞེས་གསུངས་པའི་ཞལ་ལུང་ཡོད་པས་གཞུའི་ས་དེ་ཉིད་དུ་མཆོད་རྟེན་གྱི་
རྨང་བཙུག་པ་ཆོག་མཛད་པས་ཁ་བ་ཆེན་པོ་བབས་པའི་རྗེས་ལ། ནམ་མཁའ་
ཡོངས་སུ་དྭངས་པ་ལས་འཇའ་ཚོན་གདུགས་དང་དཀྱིལ་འཁོར་འདྲ་བ་མང་པོ་
བྱུང་། དེའི་ཕྱི་ཉིན་ནས་བཟུང་སྟེ་མཆོད་རྟེན་མ་ཚར་གྱི་བར་དུ་འཇའ་ཚོན་
དང་མེ་ཏོག་གི་ཆར་རྒྱུན་མ་ཆད་པར་བྱུང་། ཡུན་རིང་པོར་མ་ཐོགས་པར་ཚར་
ཏེ། དེའི་ནང་དུ་སྤྱིར་དེ་བཞིན་གཤེགས་པའི་རིང་བསྲེལ་དང་། དེ་བཞིན་
གཤེགས་པ་གླང་པོའི་གདུངས་དང༌། བྱང་ཆུབ་ཤིང་གི་ལོ་འབྲས། གནས་ཆེན་
པོ་བརྒྱད་ཀྱི་ས། ལི་ཡུལ་ནས་བྱོན་པའི་དཔལ་ཁ་སར་པ་ནིའི་སྐུ་གཅིག་གིས་སྣ་
558

དྲངས་པའི་སྐུའི་རྟེན་ཁྱད་པར་ཅན་བཅུ་གཅིག གསེར་གྱི་གླེགས་བམ་གསུམ་
ལ་སོགས་པ་གསུང་གི་རྟེན་མང་པོ། ཆོས་རྗེ་རིན་པོ་ཆེ་ཉིད་ཀྱི་དབུ་སྐྲ། སྐུ་
གདུང་། རིང་བསྲེལ། ཕྱག་ཞབས་ཀྱི་སེན་མོ། ན་བཟའ། བཞུགས་གདན།
ཞབས་རྗེས། བཀའ་རྒྱུད་གོང་མ་རྣམས་ཀྱི་ཡང་སྐུ་གདུང་ལ་སོགས་ངོ་མཚར་གྱི་
རྟེན་དཔག་ཏུ་མེད་པ་བཞུགས་ཤིང་། འཁོར་ལོ་རིམ་པ་བཅུ་གསུམ་གདུགས་
ཆར་ཁེབས་ཏོག་དང་བཅས་པས་མཛེས་པའི་བུམ་ལོགས་ལ་རིན་པོ་ཆེ་ཉིད་ཀྱི་སྐུ་
འོད་ཀྱི་རྣམ་པར་རང་བྱུང་དུ་བྱོན་པས་ཐམས་ཅད་ངོ་མཚར་བར་གྱུར་ཏོ། །
དེའི་རྗེས་སུ་རིན་པོ་ཆེ་པའི་ཐུགས་ལྗགས་བཞུགས་པའི་གདུང་ཁང་སྒོམ་ཆེན་
རས་པ་བཞིས་མཛད། དུས་ཕྱིས་རིན་པོ་ཆེ་གཙང་པོ་བས་དཔལ་ལྡན་འབྲས་
སྤུངས་ཀྱི་མཆོད་རྟེན་ལ་གསེར་གྱི་ན་བཟའ་བཟང་པོ། བཟའ་བོ་ཆར་རྐྱེན་དང་
བཅས་པ་མི་ཉག་གི་ཡུལ་ནས་བརྫངས་ཏེ་བྱུང་བའི་ཐུགས་དགོངས་རྫོགས་པའི་
ཕྱིར། ནང་གཞལ་ཡས་ཁང་དང་མཆོད་རྟེན་དུ་ཡོད་པའི་འབུམ་ཁང་རྒྱཪ་
འདོམ་བརྒྱད་ཅུ་ཞེང་གབ་པ། སྒོ་བཞི་ལན་མཁན་དང་བཅས་པ། བང་རིམ་
རྒྱལ་པོའི་ཁང་པ་དང་བཅས་པ་བསྒྲུབས་ཏེ། བལ་པོའི་ཡུལ་ནས་སྤྱན་དྲངས་
པའི་གནས་སུ་གྱུར་པ་གནས་སྐབས་དང་མཐར་ཐུག་གི་དོན་ཡིད་བཞིན་དུ་གྲུབ་
པ་ནོར་བུ་རིན་པོ་ཆེ་དབང་གི་རྒྱལ་པོར་གྱུར་ཏོ། །ཡང་བླ་མ་རིན་པོ་ཆེ་སྐྱེ་བ་ཕྱི་
མ་གང་དུ་འགྲོ་དོན་མཛད་ཞུས་པས། རྗེ་བཙུན་གྱི་ཞལ་ནས། རྒྱ་གར་ནུབ་
ཕྱོགས་ཨོ་རྒྱན་གྱི་བྱང་ཤར་གྱི་མཚམས། ཀརྟི་ཀའི་གྲོང་ཁྱེར་དུ་ཡབ་དྷརྨ་སི་ཏི་
དང་། ཡུམ་མ་ཧ་པྲཛྙ་ཤི་ལའི་སྲས་རད་ན་སི་ཏི་ཞེས་བྱ་བའི་རྣལ་འབྱོར་པ་
གཅིག་དུ་སྐྱེ་བ་བཞེས། སེམས་ཅན་དཔག་ཏུ་མེད་པ་ལ་ཕན་ཐོགས་གསུངས།
བླ་མ་ལྷ་རྗེ་གྲོང་ཁྱེར་པད་མ་ཅན་དུ་སྐུ་སྐྱེ་བ་བཞེས་ནས་ཞི་བའི་གོ་ཆར་མཚན་

559

བཟུང་སྟེ། མུ་སྟེགས་པཎྜི་ཏ་གཅིག་གིས་ཤེས་བྱའི་བདག་པོ་བྱས། བླ་མ་ལྷ་རྗེ་
གྲོང་ཤེས་པའི་བདག་པོས་མཛད་ནས་བརྩད་པས་བླ་མ་རྒྱལ།
མུ་སྟེགས་པ་
ཐམས་ཅད་ནང་པ་ལ་བཙུད། མུ་སྟེགས་ཀྱི་རྒྱལ་པོ་མིང་མ་ཧཱ་ཛི་ན་ཞེས་བྱ་བ་
ཡིན་པ་ལ། ཕྱིས་བླ་མས་དྷརྨ་ར་ཛ་ཡ་ཞེས་བྱ་བར་མིང་བཏགས། གྲོང་ཁྱེར་
ཀིརྟི་ཀ་ན་བྷོ་དྷི་བཛྲ་ཞེས་བྱ་བ་ཡོན་ཏན་བཟང་པོ་ཡོད་པ་བཞུགས། བླ་མ་ལྷ་
རྗེའི་ཞལ་སྔ་ནས་དགེ་བཤེས་སྒོམ་དར་དང་། ཞི་མཛེས་དང་། གར་སྟོན་དང་།
གསེར་བསྒོམ་ཡེ་ཤེས་སྙིང་པོ་དང་། ཟིམ་ཤིང་ཡེ་ཤེས་སྙིང་པོ་དང་། ཡ་ཟི་སྔོན་
མོ་དང་། རྒྱ་ཆེ་ཆུང་གཉིས་དང་། གྲགས་མཛེས་དང་། ཉག་སྡེ་སྟོན་པ་དང་།
རོང་སྒོམ་དང་། ཡོན་ཏན་སྙིང་པོ་སྟེ་རིག་པ་བརྟུལ་ཤུགས་ཀྱི་སྤྱོད་པས་བསྡུས་
པའི་སློབ་མ་བཅུ་དྲུག་ཡོད། མུ་སྟེགས་ཀྱི་རྒྱལ་པོ་ཏོག་མེད་ཀྱི་སྒོ་ནས་བཏུལ་བ་
དང་། ཀརྟི་ཀའི་རྒྱལ་པོ་པཎྜི་ཏས་བཏུལ་བ་གཉིས་དུས་གཅིག་ཡིན། བླ་མ་ལྷ་
རྗེ་དང་། ནང་པའི་པཎྜི་ཏ་དང་། མུ་སྟེགས་ཀྱི་པཎྜི་ཏ་གསུམ་ཀ་རྒྱལ་པོ་དེའི་
མཆོད་གནས་ཡིན། གྲོང་ཁྱེར་པད་མ་ཅན་དང་ཀར་རྟི་ཀ་གཉིས་ཀྱི་བར་ན་
གྲོང་ཉུང་བ་གཅིག་ཡོད། ཡུལ་ཕྱོགས་དེ་ཐམས་ཅད་མུ་སྟེགས་པ་ཡིན་པ་ཕྱིས་
ནང་པ་སངས་རྒྱས་པར་ཚུད། པད་མ་ཅན་དང་ཀརྟི་ཀ་གཉིས་ཀྱི་བར་ན་ཉིན་
ལམ་གཉིས་ཡོད། ཁོ་བོ་བླ་མ་ལྷ་རྗེ་དང་གྲོང་ཁྱེར་པད་མ་ཅན་དུ་ཡང་མཇལ།
ཡོན་བདག་དགོན་པ་བ་ནི་སྔགས་པ་ཞིག་གི་བུར་སྐྱེས་ནས་རབ་ཏུ་བྱུང་བ་བྱས།
ཁྱེད་འགའ་ཡང་གྲོང་ཁྱེར་ཀར་ཎ་པར་སྐྱེས་ཏེ། ཡོན་ཏན་འོད་དང༌། དགེ་
འདུན་འོད་དང་། སྨོན་ལམ་བླ་མ་དང་། ཡེ་ཤེས་འོད་དང་། སྟོན་པ་ཚུལ་
སེང་དང་། དགེ་འདུན་གྲགས་དང་། ཁྱེད་བདུན་ལྷན་ཅིག་དུ་རྗེའུའི་རིགས་
སུ་སྐྱེས། གྲོང་ཁྱེར་དེ་གསུམ་ཡང་ཕྱོགས་གཅིག་ཐབས་ཡིན། གཞན་ཡང་ཡུལ་
560

ཕྱོགས་དེར་སློབ་དཔོན་རིན་ཆེན་རྒྱལ་མཚན་དང་། སྟོན་པ་སངས་རྒྱས་དང་།
སྟོན་པ་བྱང་གྲགས་དང་། དཔོན་བསོད། དཔོན་དར་མ་ཛ་དང་། ཤཱཀྱ་ཤེས་
རབ་དང་། སྒོམ་སྔོན་དང་། རྡོ་རྗེ་འབུམ་དང་། དགེ་བཤེས་རིན་ཆེན་གྲགས་
དང་། དབང་ཕྱུག་གྲགས་དང་། འོད་ཟེར་བླ་མ་དང་། ཡོན་ཏན་བླ་མ་དང་།
དར་མ་སེང་གེ་དང༌། རྡོ་རྗེ་བརྩོན་འགྲུས་དང་། བྱང་པ་ལྷ་བཟོ་ལ་སོགས་པ་
མང་དུ་སྐྱེ། ཁྱེད་མང་རབ་གཅིག་ད་ལན་བླ་མ་ལྷ་རྗེ་དང་མཇལ་རྒྱུ་ཡིན་པ་ལ་མ་
མཇལ་ཏེ། སྐྱེ་བ་ཕྱི་མ་ལ་ཡང་མཇལ་བར་འདུག་གསུང་། ཡང་དེའི་རྗེས་སུ་ལྷོ་
བྲག་གྲུབ་པའི་གནས་བདུན་དུ་འབྱུང་སྟེ། དེར་སློབ་མ་གཅིག་སྐྱེས་པའི་དོན་
དང་། གཞན་ཡང་ཕན་པར་གྱུར་པ་མང་དུ་འབྱུང་། ཡུན་རིང་པོར་ནི་དེར་མི་
སྡོད་གསུང་ངོ་། །ཡང་རྒྱ་གར་ལྷོ་ཕྱོགས་དབུ་རུ་ཞེས་བྱ་བར་ཌ་ཀི་མའི་གནས་
ཀོང་ཀོ་ཞེས་བྱ་བར་ཡོད་ས་དེར་སྐྱེས། དེ་ན་པོ་ཏ་ལ་ཞེས་བྱ་བའི་གྲོང་ཁྱེར་དུ་
ཡོན་བདག་དགོན་པ་བ་འདི་རྒྱལ་པོ་གཅིག་དུ་སྐྱེས། ལམ་རྣལ་མ་ལ་དེར་ཚུད་
པ་ཡིན། ཁྱེད་རྣམས་དང་ཡང་མཇལ་ནས་ད་བཟོད་ང་མི་དགོས་པ་ཡང་མང་
པོ་ཡང་བྱུང༌། འགྲོ་བ་བསམ་གྱིས་མི་ཁྱབ་པར་ཕན་པར་འདུག་གསུང་ངོ་། །
ཡང་སློབ་དཔོན་དཀོན་མཆོག་སེང་གེ་ལ་སོགས་པས་བླ་མ་རིན་པོ་ཆེ་མངོན་པར་
རྫོགས་པར་སངས་རྒྱས་པའི་དུས་ན་འཁོར་གྱི་དང་པོ་གང་དང་གང་ལགས་ཞུས་
པ། རྒྱ་གར་ལྷོ་ཕྱོགས་ལོ་ཀ་བྷི་ཧ་རའི་གཙུག་ལག་ཁང་ན་རྣལ་འབྱོརཔ་མི་ཌ་ཇོ་
ཀི་ཞེས་བྱ་བ་གཅིག་ཡོད་པ་དང། མངའ་རིས་ཀྱི་སྟོད་ན་སེམས་ཅན་གྱི་དོན་
མང་པོ་མཛད་པའི་དགེ་སློང་དགེ་བའི་བློ་གྲོས་ཞེས་བྱ་བ་ཞིག་ཡོད་པ་དེ། ཡང་
མི་ཉག་ཆོས་ཀྱི་རྒྱལ་པོའི་བླ་མ་རྒྱ་བེམ་བུམ་རིང་མ་ཞེས་ཀྱང་ཟེར། རྒྱ་བྱང་ཆུབ་
སེམས་བྱ་བ་དེ་དང་། དགེ་བཤེས་དཀོན་མཆོག་སེང་གེ་ཁྱོད་ཉིད་དང་བཞི་
561

ཡིན་གསུང་། གཞན་ཡང་ངོ་མཚར་གྱི་ལོ་རྒྱུས་བསམ་གྱིས་མི་ཁྱབ་པ་གསུང་།
རིན་པོ་ཆེ་ཉིད་ཀྱི་ཞལ་ནས་གསུངས་པ་དང་མཐུན་པར་འགྲོ་བའི་མགོན་པོ་ཞང་
གིས་འཕྲང་པོ་བྲག་གི་གཏེར་ལས་ཤོག་དྲིལ་སེར་པོ་ཞིག་བྱུང་སྟེ་དེ་ལ་ལུང་
བསྟན། དུས་གསུམ་མཁྱེན་པའི་བླ་མ་འདི། །མཚན་ནི་དྷརྨ་ཀརྟི་ཡིན།
བྱམས་པའི་བསྟན་པའི་རྗེས་ཐོག་ཏུ། །སངས་རྒྱས་སེངྒེ་ཞེས་བྱ་བར། །བསྟན་
པ་རབ་ཏུ་རྒྱས་པར་འགྱུར། །དྷརྨ་ཀརྟི་ཉིད་ཡིན་ནོ། །འདི་ནི་ཚེ་འཕོས་ཕྱི་མ་
ལ། །ཀརྟི་ཀའི་རྒྱལ་ཁམས་སུ། །ཁྲི་ཕྲག་དྲུག་དང་སྟོང་ཚོ་དྲུག །ཐེ་ཚོམ་མེད་
པར་ཤེས་པར་གྱིས། །ཞེས་ཀྱང་འབྱུང་། །དེ་ལྟར་དུས་ཕྱིས་འབྱུང་བ་དང་།
ད་ལྟར་གྱི་རབ་དང༌། སྔོན་གྱི་ཚུལ་རྒྱས་པར་དཔག་ཏུ་མེད་ཀྱང་ཉུང་ཤས་ཙམ་
བསྡུས་ཏེ་སློབ་དཔོན་གཞོན་ནུ་བྱང་ཆུབ་ཀྱིས་མཛད་པའི་ལིང་ཚེ་བརྒྱ་དང་རྩ་
བརྒྱད་པ་དང་། རྒ་ལོས་མཛད་པའི་སྐྱེས་རབས་གསེར་ཕྲེང་ལེའུ་བཅོ་བརྒྱད་པ་
དང་། གཞན་ཡང་མགུར་དང་རྣམ་ཐར་གྱི་ཐོར་བུ་རྣམས་ཕྱོགས་གཅིག་དུ་
བསྡུས་ཏེ་མོས་གུས་རྣམ་པར་སྤེལ་བའི་དོན་དུ་བཀོད་པའོ། །
དུས་གསུམ་ཀུན་དུ་དཔག་ཡས་རྒྱལ་བས་མཛད། །མ་ལུས་འགྲོ་བ་སྒྲོལ་
ཕྱིར་རབ་སྟོན་པ། །མཁྱེན་གཉིས་རྣམ་དག་ཡོངས་སུ་རྫོགས་པའི་སྐུ། །ཁྱོད་
ཚུལ་ནམ་མཁའི་ཁམས་ལྟར་བསམ་ལས་འདས། །འོན་ཀྱང་རབ་ཡངས་མོས་
པའི་ཆུ་གཏེར་དུ། ། རྣམ་གསལ་རྒྱལ་བའི་ཚུལ་བཟང་སྐར་བཀྲའི་ཕྲེང་། །
དམིགས་སུ་མེད་ཀྱང་ཆ་རྫོགས་དབང་པོའི་གཞུ། །ངོ་མཚར་སྒྱུ་འཕྲུལ་བཀོད་
པ་རྣམ་པར་གསལ། །ཨེ་མ་ཧོ། རྒྱལ་བ་ཀུན་དངོས་རྗེ་བཙུན་མཆོག །ཡང་
ཡང་དྲན་དང་དད་པའི་དབང་པོ་ཡིས། །དབང་དུ་བྱས་ཤིང་གཙུག་ ཏུ་རྣམ་
བཀོད་པའི། །ཞབས་པད་འགྲོ་བརྒྱའི་གཙུག་ཏུའང་གནས་གྱུར་ཅིག །སྐྱེ་ཤིང་
562

སྐྱེ་བ་མ་ལུས་ཐམས་ཅད་དུ། །རྗེ་བཙུན་བླ་མ་མཆོག་གིས་རྗེས་བཟུང་སྟེ། །
དཔལ་ལྡན་རྡོ་རྗེའི་ལེགས་ལ་ལེགས་གནས་པའི། །ལྷན་སྐྱེས་ཡེ་ཤེས་འབད་
མེད་འགྲུབ་གྱུར་ཅིག །ཆོས་ཀྱི་རྗེ་དཔལ་ལྡན་རིན་པོ་ཆེ་དུས་གསུམ་མཁྱེན་པའི་
རྣམ་པར་ཐར་པ་དགོས་འདོད་ཀུན་འབྱུང་ཞེས་བྱ་བ། སློབ་དཔོན་ཆེན་པོ་པདྨ་
འབྱུང་གནས་ཀྱི་གྲུབ་གནས་ལྐོག་འབྲང་གི་རི་བོར་མཁའ་སྤྱོད་པ་དྲི་མེད་དཔལ་
ཡེ་ཤེས་ཀྱིས་ཤིན་ཏུ་གུས་པའི་སྒོ་ནས་བཀོད་པའོ། །ཤུབྷཾ། དགེའོ།། །